Likumprojekts

**Grozījums Trauksmes celšanas likumā**

Izdarīt Trauksmes celšanas likumā (Latvijas Vēstnesis, 2018, 210. nr.) šādu grozījumu:

Papildināt likumu ar 17., 18. un 19. pantu šādā redakcijā:

"**17. pants. Administratīvā atbildība par nelabvēlīgu seku radīšanu**

Par nelabvēlīgu seku radīšanu trauksmes cēlējam vai viņa radiniekam fiziskai personai piemēro naudas sodu no sešām līdz simt četrdesmit naudas soda vienībām, amatpersonai – no astoņām līdz simt četrdesmit naudas soda vienībām, bet juridiskai personai – no četrpadsmit līdz divtūkstoš astoņsimt naudas soda vienībām.

**18. pants. Administratīvā atbildība par nepatiesu ziņu sniegšanu**

Par nepatiesu ziņu sniegšanu, izmantojot trauksmes cēlēja ziņojumu, piemēro naudas sodu no sešām līdz simt četrdesmit naudas soda vienībām.

**19. pants. Kompetence sodu piemērošanā**

(1) Administratīvā pārkāpuma procesu par šā likuma 17. pantā minētajiem pārkāpumiem veic Valsts darba inspekcija (par pārkāpumiem darba tiesisko attiecību un valsts civildienesta jomās), Militārā policija (par pārkāpumiem militārā dienesta jomā) vai Valsts policija (par pārkāpumiem Iekšlietu ministrijas sistēmas iestādēs un Ieslodzījuma vietu pārvaldē).

(2) Administratīvā pārkāpuma procesu par šā likuma 18. pantā minētajiem pārkāpumiem veic Valsts policija."

Likums stājas spēkā vienlaikus ar Administratīvās atbildības likumu.

Ministru prezidents

A. K. Kariņš

Vizē:

Valsts kancelejas direktora vietā –

direktora vietniece valsts pārvaldes jautājumos,

Valsts pārvaldes politikas

departamenta vadītāja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ B. Medvecka

198